=== Arbejderbevægelsens organisator ===
Fagbevægelse og parti var blevet skilt ad ved en beslutning i [[1878]], og Jensen fik nu til opgave at bringe system og koordination imellem disse. Jens Jensen var sammen med arbejderbevægelsens anden store skikkelse, [[P. Knudsen]], til fællesskandinavisk arbejderkongres i [[Gøteborg]] i [[1887]], og sammen fik de stor indflydelse på udformningen af de grundsynspunkter, der for eftertiden har karakteriseret [[Norden]]s arbejderbevægelser: Tilslutning til socialismen, deltagelse i det politiske arbejde, centraliserede faglige forbund, anerkendte lønoverenskomster, timebetaling, [[8 timers arbejdsdag]], understøttelseskasser, faglige [[voldgift]]sretter, og [[strejke]]r, der kun anvendes som yderste middel. Senere blev han repræsentant for Danmark på de internationale arbejderkongresser i [[London]] 1888, [[Paris]] [[1889]], [[Zürich]] 1893, London [[1896]] og Paris [[1900]].
Politik Samfund Historie Ledelse Foreninger Ledere